તદઉપરાંત તમાકુના વપરાશના કારણે પુરૂષ અને સ્ત્રીઓમા સમાન વ્યસનનુ પ્રમાણ દિન પ્રતિદિન ઉત્તરોતર વધતુ જાય છે. જેના કારણસર મોંઢાના કેન્સર, ગળાના કેન્સર, જીભના કેન્સર, અન્નનળીના કેન્સરો વિગેરેના કારણસર લાખો લોકો કેન્સર થી મૃત્યુ પામે છે. તમાકુના વ્યસનથી લોકો પોતાની આવકનો ઘણો ખરો હિસ્સો તમાકુની પાછળ વેડફે છે. જેથી સુરેન્દ્રનગર જિલ્લામાં ડૉ.હરીશ એમ. વેસેટીયન (મુખ્ય જિલ્લા તબીબી અધિકારી સહ સીવીલ સર્જનનાં) માર્ગદર્શન હેઠળ નેશનલ પ્રોગ્રામ ફોર પ્રિવેન્શન એન્ડ કન્ટ્રોલ ઓફ કેન્સર, ડાયાબીટીસ, સી.વી.ડી. એન્ડ સ્ટ્રોક (NPCDCS) પ્રોગ્રામ અંતર્ગત જિલ્લા એન.સી.ડી.સેલ, સુરેન્દ્રનગર દ્વારા આયોજીત તથા તાલુકાના સી.એચ.સી. એન.સી.ડી. ક્લીનીક તથા આયુષ NPCDCS ક્લીનીકના સંયુક્ત ઉપક્રમે જિલ્લામા તાલુકા પંચયાત, લખતર, તાલુકા પંચાયત ધ્રાંગધ્રા, સબ સેન્ટર, રાજપરા, આઇ.ટી.આઇ.મુળી, જિન ફેકટરી ચુડા, ગેલ માતાજી મંદિર રાણાગઢ, મામલતદાર કચેરી સાયલા, રા.રા. જનરલ હોસ્પિટલ લીંબડી, રે.હો.-સા.આ.કેન્દ્ર, વઢવાણ – રાજસીતાપુર – થાનગઢ તથા એસ.ટી બસ સ્ટેન્ડ સુરેન્દ્રનગર જેવા કેન્દ્રો ખાતે લોકોમાં જન જાગૃતિના માધ્યમ થી વિવિધ પ્રવૃતીઓ જેવી કે, પ્રિ-કેન્સર સ્ક્રિનિંગ કેમ્પ, તમાકુ છોડો વિશે સેમીનાર, ધુમ્રપાન છોડવા અંગે માર્ગદર્શન, વ્યસન મુક્તિ કાર્યક્ર્મ વિગેરે જેવી આઇ.ઇ.સી. પ્રવૃતિઓના માધ્યમથી જનજાગૃતિ કાર્યક્રમો યોજવામા આવ્યા હતા.